Un român a intrat în coloana oficială a lui Joe Biden. Precizările Casei Albe despre accident.
Coloana oficială a lui Joe Biden a fost implicată într-un accident rutier, la Roma. O mașină condusă de diplomați americani s-a ciocnit cu un autocar condus de un șofer român în vârstă de 40 de ani. Șoferul român a fost rănit la mână, însă nu se află în stare gravă.
Actualizare 16:40. Casa Albă confirmă accidentul rutier produs la Roma, în care a fost implicat un român."Coloana preşedintelui Biden a fost implicată într-un accident minor", a comunicat Casa Albă, precizând că nu a fost implicată în niciun fel maşina în care se afla preşedintele SUA.Potrivit noilor informații, românul este angajatul unei firme de închirieri auto.Știrea inițială:Coloana oficială de mașini a președintelui american Joe Biden a fost implicată vineri după-amiază într-un accident rutier fără consecințe grave, relatează corriere.it.Accidentul avut loc după convorbirea lui Biden cu Papa Francisc la Vatican.Cele aproape 40 de mașini, multe dintre ele blindate, se îndreptau către reședința președintelui italian, Sergio Mattarella, când vehiculul condus de un șofer român de 40 de ani a intrat în coliziune cu o mașină blindată aparținând personalului diplomatic american.Coliziunea a fost violentă, iar bărbatul român a fost rănit la o mână, deși nu grav. Celălalt șofer nu a fost rănit.Coloana prezidențială a continuat deplasarea, conform măsurilor stricte de securitate.Traficul în zonă a fost îngreunat pentru câteva minute.